รัฐบาลไทย-ข่าวทำเนียบรัฐบาล-"สุรเชษฐ์" ประชุมซักซ้อมความเข้าใจการดำเนินงานโครงการห้องเรียนกีฬา ปีงบประมาณ 2560
วันศุกร์ที่ 9 มิถุนายน 2560
"สุรเชษฐ์" ประชุมซักซ้อมความเข้าใจการดําเนินงานโครงการห้องเรียนกีฬา ปีงบประมาณ 2560
พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานการประชุมปฏิบัติการเพื่อซักซ้อมความเข้าใจการดําเนินงานโครงการห้องเรียนกีฬา ปีงบประมาณ 2560
โดยมีพล.อ.สุทัศน์ กาญจนานนท์กุล ที่ปรึกษารัฐมนตรีช่วยว่าการกระทรวงศึกษาธิการ และนายบุญรักษ์ ยอดเพชร รองเลขาธิการคณะกรรมการการศึกษาขั้นพื้นฐาน เข้าร่วมประชุม
พล.อ.สุรเชษฐ์ ชัยวงศ์กล่าวว่า จากการที่กระทรวงศึกษาธิการได้เห็นชอบให้สํานักงานคณะกรรมการการศึกษาขั้นพื้นฐาน (สพฐ.) เปิดโรงเรียนโครงการห้องเรียนกีฬาเพิ่ม ตามนโยบายของนพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการอีก 4 จังหวัด ที่จังหวัดชัยภูมิ เพชรบูรณ์ อุดรธานี และชุมพร ต่อจากจังหวัดสุโขทัย มหาสารคาม กระบี่ และสมุทรสาคร รวมเป็น8จังหวัด9โรงเรียนนั้น
สพฐ.จึงได้เชิญผู้บริหารจากสถาบันการพลศึกษาทุกวิทยาเขต ผู้อํานวยการสํานักงานเขตพื้นที่การศึกษามัธยมศึกษาเขต 30, 40, 20, 11 รวมทั้งผู้บริหารโรงเรียนโครงการห้องเรียนกีฬาใน 8 จังหวัด ทั้ง 9 โรงเรียน เข้าร่วมประชุมในครั้งนี้เพื่อซักซ้อมความเข้าใจการดําเนินงานโครงการห้องเรียนกีฬา ที่ได้ดําเนินการมาครบ 1 ปีในวันนี้ ซึ่งความสําเร็จที่เกิดขึ้นมีความก้าวหน้าในระดับที่น่าพอใจ แต่ก็ยังมีสิ่งที่ต้องทบทวนในเรื่องสําคัญ เกิดประโยชน์ต่อนักเรียน มีความสุขต่อพ่อแม่ผู้ปกครอง และผู้บริหาร-ครู-ผู้สนับสนุนโครงการมีความยินดีที่จะร่วมสนับสนุนและดําเนินการโครงการให้มีความมั่นคงและยั่งยืนเพื่อให้เด็กนักเรียนโครงการห้องเรียนกีฬาได้ไปสู่เป้าหมายร่วมกัน คือ"เส้นทางสู่ฝัน สรรค์สร้างแรงบันดาลใจ นักกีฬาไทยสู่สากล"
ในการประชุมครั้งนี้ พล.อ.สุรเชษฐ์ ได้มอบหมายให้ที่ประชุมร่วมกันพิจารณาการจัดทําแผนแม่บท (Master Plan) โครงการห้องเรียนกีฬา (Sport Program) รวมทั้งแผนและปฏิทินการรับนักเรียน แนวทางการนํานักกีฬาโครงการห้องเรียนกีฬาไปแข่งขันในรายการลีกในรูปแบบสโมสร การเข้าร่วมการแข่งขันในรายการต่าง ๆพร้อมทั้งให้สํารวจความพร้อม การจัดลําดับความสําคัญในการดําเนินงานโครงการตลอดระยะเวลา 3 ปีการศึกษา (ม.4 - ม.6) ที่จะขอรับการสนับสนุนงบประมาณในปีงบประมาณ พ.ศ.2561-2563เพื่อให้เกิดความครบถ้วนในการดําเนินงานทุกเรื่อง เช่น การก่อสร้าง/ปรับปรุง/ซ่อมแซมอาคารที่พักสถานที่ฝึกซ้อม โรงอาหารสาธารณูปโภค สิ่งอํานวยความสะดวก ถนนหนทาง พาหนะรับส่งนักเรียน แผนการดูแลนักเรียน โภชนาการ ฯลฯ
นอกจากนี้ ให้พิจารณาเงื่อนไขข้อตกลงในการรับทุนสนับสนุนการศึกษาของนักเรียนทุนโครงการห้องเรียนกีฬาเช่น หากเด็กนักเรียนมีความจําเป็นต้องการลาออก ย้ายสถานศึกษา หรือออกกลางคัน ฯลฯ จะมีแนวทางดําเนินการอย่างไรเพื่อให้เกิดความรอบคอบต่อการดําเนินงานตามโครงการที่รัฐบาลจัดสรรงบประมาณให้ต่อเนื่อง
พล.อ.สุรเชษฐ์ ยังได้ย้ําให้โรงเรียนดูแลเอาใจใส่ ให้ความสําคัญต่อการเรียนการสอนของเด็กเป็นอันดับแรกขอให้ปลูกฝังการเล่นกีฬาและเข้าร่วมการแข่งขัน ต้องเป็นไปด้วยความมีน้ําใจและมีสปิริตของนักกีฬาอย่างแท้จริง ไม่เอารัดเอาเปรียบผู้อื่น และมองไปให้ไกลถึงการดําเนินงานและแฟนคลับของสโมสรที่จะเกิดขึ้นด้วย
"ห้องเรียนกีฬา" จะเริ่มเปิดรับสมัครนักเรียน
เข้าเรียนชั้น ม.1 และ ม.4 ตั้งแต่ปีการศึกษา 2560
โดยถือหลักความพร้อมของโรงเรียน
ดังนี้
โรงเรียน
จังหวัด
สังกัด
ชนิดกีฬา
ที่เปิดสอน
ปีการศึกษา
ที่เปิดรับ
ระดับชั้น
ที่เปิดสอน
กาญจนาภิเษกวิทยาลัย
ชัยภูมิ
ชัยภูมิ
สพม.30
ฟุตบอลชาย,
บาสเก็ตบอลหญิง
2/2560
ม.1 และ
ม.4
กาญจนาภิเษกวิทยาลัย
เพชรบูรณ์
เพชรบูรณ์
สพม.40
ฟุตบอลชาย,
วอลเลย์บอลหญิง
2/2560
ม.1 และ
ม.4
อุดรพัฒนาการ
อุดรธานี
สพม.20
ฟุตบอลชาย,
วอลเลย์บอลหญิง
2/2560
ม.4
ราชินูทิศ 2
อุดรธานี
สพม.20
ฟุตบอลชาย,
วอลเลย์บอลหญิง
1/2561
ม.1
ทุ่งตะโกวิทยา
ชุมพร
สพม.11
ฟุตบอลชาย
2/2560
ม.4
ฟุตบอลชาย,
วอลเลย์บอลหญิง
1/2561
ม.1 และ ม.4